स्टीफन हॉकिंग

स्टीफन विलियम हॉकिंग (अंग्रेजी: Stephen William Hawking, उच्चारण: स्टीवन ऑकिन्स; 8 जनवरी 1942 – 14 मार्च 2018) एगो अंगरेज भौतिकशास्त्री रहलें। ई कैंब्रिज युनिवर्सिटी में एगो रिसर्च सेंटर के डाइरेक्टर भी रहलें आ इनके लेखक के रूप में भी परसिद्धि रहल। इनके लिखल किताब "ब्रीफ हिस्ट्री ऑफ टाइम" काफी परसिद्ध भइल रहे।

इनकर बैज्ञानिक काम में, ई रोजर पेनरोज के साथे मिल के पेनरोज-हॉकिंग थियरी के नाँव से जानल जाए वाली थियरी दिहलें जे गुरुत्व सिंगुलरिटी के ऊपर रहल; रिलेटिविटी के जनरल थियरी काम क के ब्लैक होल से निकसे वाला रेडियेशन प हॉकिंग रेडियेशन के नाँव से जानल जाए वाला सिद्धांत दिहलें; ई पहिला ब्यक्ति रहलें जे जनरल थियरी आ क्वांटम मैकेनिक्स के जोड़ के एगो कॉस्मोलॉजिकल थियरी देवे के कोसिस कइलें। ई क्वांटम मैकेनिक्स के कई-दुनिया ब्याख्या के सपोर्टर रहलें।Gardner, Martin (September/अक्टूबर 2001). "Multiverses and Blackberries". "Notes of a Fringe-Watcher". Skeptical Inquirer. Volume 25, No. 5.Price, Michael Clive (February 1995). "THE EVERETT FAQ". Department of Physics, Washington University in St. Louis. Retrieved 17 December 2014.

हॉकिंग के रॉयल सोसाइटी के फेलो (FRSA) बीछल गइल रहे, पोंटिफिशियल एकेडमी ऑफ साइंस के आजीवन सदस्य रहलें, आ इनके अमेरिका के सभसे बड़ सिविलियन सम्मान, प्रेसीडेंशियल मेडल ऑफ फ्रीडम मिलल रहे। साल 2002 बीबीसी के एगो सर्वे में इनका के 100 सभसे महान ब्रिटिश लोग में 25वाँ अस्थान मिलल रहल। हॉकिंग साल 1979 से 2009 ले कैंब्रिज में गणित बिसय के लुकासियन प्रोफेसर रहलें। एही दौर में उनके आम जनता खाती कॉस्मोलोजी के चर्चा करे खाती पापुलरिटी मिलल आ इनकर किताब ब्रीफ हिस्ट्री ऑफ टाइम बहुत प्रसिद्ध भइल। ई किताब लगातार 237 हप्ता ले बेस्टसेलर रहल।

हॉकिंग के, काफी सुरुआते में, ऍमोट्रॉफिक लैटेरल स्कालेरोसिस (एएलएस) नाँव क बेमारी भ गइल जे बाद के दशक में इनके फालिजग्रस्त करत गइल। अपना पूरा जिनगी में, ऊ खासतौर से डिजाइन कइल, आवाज पैदा करे वाला एगो यंत्र आ अपना गाल के एगो सिंगल पेशी (मशल) के सहारे आपन बात कहे में सक्षम रहलें। हॉकिंग के 14 मार्च 2018 के 76 बरिस के उमिर में निधन भ गइल।

इहो देखल जाय
 अल्बर्ट आइंस्टीन

संदर्भ

बाहरी कड़ी


 .org/cgi-bin/ea.cgi?

श्रेणी:1942 में जनम
श्रेणी:2018 में निधन
श्रेणी:इंग्लैंड के लोग
श्रेणी:भौतिकशास्त्री